Die plek is netjies en skoon en die kamers baie goed ingerig. Die ontbyt was heerlik en die eienaars is baie vriendelik en behulpsaam. Ons sal beslis weer daar oornag indien ons in daardie omgewing is.
Die gastehuis is baie goed geleë en baie netjies. Die ontbyt was altyd betyds en heerlik. Die dame van die kombuis was baie gasvry. Die ontvangsdame was nie altyd so vriendelik nie.
'n Karaktervolle huis met 'n gesellige kuierkamer. Die parkering blyk voldoende te wees. Hoewel gaste vertrou word met die "help-jouself-en-skryf-op-kroeg", kan dit potensiële probleme veroorsaak as sekere gaste dit misbruik. Tog word die Sontyger Gastehuis sterk aanbeveel.
Sontyger Guesthouse is naby Tygervallei-sentrum wat 'n bonus is, en die Spar is net oor die straat. Ons is ook toegelaat om ons ekstra familie te onthaal in die braaiarea waar daar ook 'n kombuisie is. Al nadeel is dat daar nie 'n kasserol was vir die braai nie. Verder het ons heerlik gekuier en voertuie was agter veiligheidshekke.
Ons het vreeslik lekker in Sontyger gekuier! Ons is vriendelik ontvang en het baie tuis gevoel in ons gesellige en baie netjiese ruim kamer. Ons het rustige geslaap, want ons motor was veilig agter 'n geslote hek. Ons het ook met 'n geruste hart ons dogter Saterdagoggend alleen gelaat terwyl my man aan 'n driekamp deelgeneem het. Die ontbyt was smaaklik met 'n wye keuse tussen koue en warm ontbyte. Ons gasheer en gasvrou was ten alle tye vriendelik en behulpsaam. Ons sal definitief weer in Sontyger tuisgaan.